මැන්චෙස්ටර් යුනයිටඩ් පාපන්දු සංගමය

මැන්චෙස්ටර් යුනයිටඩ් පාපන්දු සමාජය, සාමාන්‍යයෙන් "මෑන් යුනයිටඩ්" ලෙස හැඳින්වෙන අතර, ලෝකයේ ප්‍රසිද්ධම පාපන්දු සමාජයන්ගෙන් එකකි. 1878 දී "නිව්ටන් හීත් එල්.වයි.ආර්" පාපන්දු සමාජය ලෙස ආරම්භ කර, 1902 දී මැන්චෙස්ටර් යුනයිටඩ් ලෙස නම් කරන ලදී. එංගලන්තයේ මැන්චෙස්ටර් නගරය ආසන්නයේ ඇති "ඕල්ඩ් ට්‍රැෆර්ඩ්" ක්‍රීඩාංගණය පදනම් කරගත් මෙම සමාජය, ඉංග්‍රීසි ලීග ශූරතා 20 ක් සහ UEFA චැම්පියන්ස් ලීග කුසලාන 3 ක් ඇතුළු දේශීය හා ජාත්‍යන්තර ශූරතා රැසක් දිනා ඇති අතර සුවිශේෂී ඉතිහාසයක් සහිතය. සර් ඇලෙක්ස් ෆර්ගසන් සහ ක්‍රිස්ටියානෝ රොනාල්ඩෝ වැනි සුප්‍රකට ක්‍රීඩකයින් සහ පුහුණුකරුවන් සඳහා ප්‍රසිද්ධ මැන්චෙස්ටර් යුනයිටඩ් සමාජය, විශාල ගෝලීය ප්‍රේක්ෂක හදවත් වැඩිම ප්‍රමාණයක් දිනාගත් ක්‍රීඩා සමාජයකි.

ඉතිහාසය
මුල් අවධිය (1878–1945)

මෙම සමාජයට දිගු ඉතිහාසයක් ඇති අතර, එය "ප්‍රිමියර් ලීග්" හි ක්‍රීඩා කරන හොදම කණඩායම් වලින් එකකි. 1945 දී මැට් බස්බි කණ්ඩායමේ කළමනාකරු ලෙස පත්වූ පසු 1950 දී මෙම කණ්ඩායම සාර්ථකව ලීග් ශූරතා රැසක් දිනාගත් අතර, "යුරෝපියානු කුසලානයේ" තරග වැදීමට සමත්වූ ප්‍රථම ඉංග්‍රීසි පාපන්දු සමාජය බවටද පත්විය. 

බස්බි මහතා විශ්‍රාම ගිය පසු, සර් ඇලෙක්ස් ෆර්ගසන් පැමිණෙන තුරු, මැන්චෙස්ටර් යුනයිටඩ් පාපන්දු සමාජය සාර්ථක නොවීය. 1986 සිට 2013 දක්වා කාලය තුළ ලීග් ශූරතා 13ක්, FA කුසලාන පහක් සහ චැම්පියන්ස් ලීග් ශූරතා දෙකක් ඇතුළුව කුසලාන 38ක් දිනා ගනිමින්, සමාජයේ දීර්ඝතම සේවා කාලයක් සහ වඩාත්ම සාර්ථක කළමනාකරු බවට පත් වූ ඇලෙක්ස් ෆර්ගසන් ය.

සහයෝගය

මැන්චෙස්ටර් යුනයිටඩ් යනු ලොව වැඩිපුරම ප්‍රේක්ෂක සහයෝගය ලැබෙන පාපන්දු සමාජයකි. Hamil (2008), p. 126.

එමෙන්ම මැන්චෙස්ටර් සිටි පාපන්දු සමාජය, ලිවර්පූල් පාපන්දු සමාජය මෙන්ම ආසනල් පාපන්දු සමාජය සමග එදිරිවාදිකම් (එරෙහිකම්) පවතී.  2016-17 අතර කාලයේදී මැන්චෙස්ටර් යුනයිටඩ් ලොව වැඩිපුරම මුදල් උපයන පාපන්දු සමාජය බවට පත්විය. ඒ €676.3 million, (යුරෝ මිලියන 676.3)  උපයාගනිමිනි.

ක්‍රිස්ටියානෝ රොනාල්ඩෝ වැනි පාපන්දු ලොවේ සුපිරි ක්‍රීඩකයන් මැන්චෙස්ටර් යුනයිටඩ් පිලේ ක්‍රීඩා කර ඇත. මෙවැනි ප්‍රේක්ෂක ආකර්ෂණයක් එම සමාජයට ලැබීමට මෙයද හේතුවකි.

ක්‍රීඩකයින්
පළමු-පෙළ



ණය මත ලබාදුන්

කාන්තා කණ්ඩායම

මැන්චෙස්ටර් යුනයිටඩ් සපෝටර්ස් ක්ලබ් ලේඩීස් 1970 දශකයේ අගභාගයේදී මෙහෙයුම් ආරම්භ කළ අතර නිල නොවන ලෙස සමාජයේ ජ්‍යෙෂ්ඨ කාන්තා කණ්ඩායම ලෙස පිළිගැනීමට ලක් විය. ඔවුන් 1989 දී වයඹ කාන්තා කලාපීය පාපන්දු ලීගයේ ආරම්භක සාමාජිකයින් බවට පත්විය. කණ්ඩායම 2001 දී මැන්චෙස්ටර් යුනයිටඩ් සමඟ නිල හවුල්කාරිත්වයක් ඇති කර ගත් අතර, සමාජයේ නිල කාන්තා කණ්ඩායම බවට පත්විය;  කෙසේ වෙතත්, 2005 දී, මැල්කම් ග්ලේසර්ගේ අත්පත් කර ගැනීමෙන් පසුව, සමාජය "ලාභ නොලබන" බව දුටු බැවින් එය විසුරුවා හරින ලදී. 2018 දී, මැන්චෙස්ටර් යුනයිටඩ් නව  කාන්තා පාපන්දු කණ්ඩායම, ඔවුන්ගේ මූලාරම්භක වාරය සඳහා එංගලන්තයේ කාන්තා පාපන්දු දෙවන අංශයට ඇතුළත් විය. කාන්තා පාපන්දු කණ්ඩායම 2024 මැයි 12 වන දින කාන්තා FA කුසලානය දිනා ගනිමින් ටොටන්හැම් හොට්ස්පර් 4–0 ලෙස පරාජය කරමින් ඔවුන්ගේ පළමු කුසලානය දිනා ගත්හ.